Noemsie Inligting En Doelwitte | Algemene Inligting | , Waterkloofrif, , Pretoria | Noemsie Kleuterskool Products
Algemene Inligting -> Noemsie Inligting en doelwitte
Noemsie Inligting en doelwitte vir 3-5 jarige kleuters
Hier by Noemsie maak ons gebruik van verskillende kurrikulums om aan die kinders die beste moontlike ervaring te gee om optimaal te ontwikkel.Ek werk hoofsaaklik op 'n Temagebasseerde kurrikulum waar ek op tweeweeklikse temas werk. Tydens elke tema raak ons al die nodige vaardighede soos hieronder genoem, aan en ons verbreed ook u kind se algemene kennis.
Luister: Ons luister na inligting oor sekere onderwerpe; ons
luister na mekaar, na opnames, opdragte en musiek
en beste van alles ,ons luister na stories.
Praat: Ons praat met juffrou en ons maats; ons praat oor
spesifieke onderwerpe; ons verduidelik en vertel stories in goeie
Lees en Kyk Wanneer ons legkaarte bou en opvoedkundige
En Verstaan : speletjies speel is daar sekere reëls waaraan
voldoen moet word-daarom moet ons kan lees, kyk
en verstaan.Juffrou gee vir ons 'n slim werkie om
te doen-ons kyk daarna, lees die opdrag en
verstaan hoe om dit te doen.
Skryf: Ons maak seker dat ons met ons dominante
hand skryf, 'n kryt, kwas en skêr reg kan hanteer;
hoe om tussen gidslyne te bly, hoe om egalig in te
kleur sodat ons eendag mooi en leesbaar sal kan
skryf. Dan sal skryf vir ons lekker wees.
Taalstruktuur: Ons luister en praat Afrikaans, die taal wat ons
praat moet suiwer wees, ons moet oor die nodige
woordeskat beskik en korrekte sinskonstruksies
kan saamstel. Duidelike uitspraak is natuurlik van
die uiterste belang.
Engels- Eerste addisionele taal:
Leerders moet in staat wees om te luister, praat, lees en om visueel te ervaar
Hier is vyf leeruitkomste naamlik:
Getalle bewerkings: Die kleuters moet ritmies en konkreet kan tel en hulle moet
Die syfersimbole tot 9 ken
Patrone, funksies Hulle ontdek patrone en opeenvolging
en algebra : Bv 2 kom altyd na 1, bv 21 en 22, 31 en 32 ens
Ruimte en vorm: Al die basiese geometriese vorms moet uitgeken en benoem kan
(meetkunde) word. Die verwantskappe tussen twee en driedimensionele
vorms en voorwerpe
Meting: Deur vergelykings en meting moet die kleuters probleme kan
oplos, bv wie is die langste/korste maatjie in die klas: watter is
die meeste / minste ens.
Data hantering: Hulle maak kennis met die versamel en verwerking van inligting
oor verskeie onderwerpe, bv. Hoeveel pote het 'n hond teenoor
'n Kat teenoor 'n volstruis.
Die leeruitkomstes behels gesondheidsbevordering, sosiale, persoonlike en liggaamlike ontwikkeling en beweging.
- Grootmotoriese vaardighede (klim en klouter , trampolien spring. Kinderkinetika ens)
- Interaksie met ander kinders
- Happietyd ( korrekte tafelmaniere ens)
Sluit in Geskiedenis, Aardrykskunde, Natuurwetenskappe, Kuns en Kultuur, ekonomiese en Bestuurwetenskappe asook Tegnologie.
- Ons speel winkel-winkel
- Ons leer van kinders in ander lande
- Ons doen allerhande wetenskap eksperimente bv. wat kan dryf en wat sink
- Ons leer oor die seisoene
- Ons leer liedjies aan van ander kulture bv. Xhoza , Duits ens
- Ons maak 3D vervoermiddels met wiele ens.
Hierdie is die basis waarop ons met die kinders werk. Ons stel almal bloot daaraan en die kleintjies leer ook by die groter kinders. Teen die tyd wat jou kind 5 jaar oud is, het hy die nodige kennis en vaardighede aangeleer om aan te skuif na Gr.R toe.
Dit baie belangrik dat jou kind moet kan speel en klim en klouter. Daarom gee ek genoeg tyd daarvoor. Sodoende ontwikkel die nodige spiere en vaardighede.
Jou kind moet ook veilig voel by my want dan kan hy waag en ontdek sonder om bang te wees. Daarom is dit vir my belangrik om 'n goeie roetine te volg dat jou kind weet wat om volgende te verwag. Soms wyk ek af daarvan met spesiale dae bv. Indianedag, pajamadag, verjaarsdae, instappies ens om net ook vir hulle weer ander blootstelling te gee.
Hits to date: 195470